
72                                                                                                                                    DR 31.10.2016                                    

 

Adalah difahamkan bahawa, sesetengah pengusaha perabot telah membayar levi 
sebanyak RM1,850 untuk pengambilan setiap pekerja asing. Namun, sehingga sekarang 
pekerja asing tidak datang-datang lagi. 

 Tuan Yang di-Pertua. Jikalau isu kekurangan pekerja asing dalam industri perabot 
tidak diselesaikan maka pengeluaran tidak mampu memenuhi permintaan pembeli dan 
seterusnya akan menjejaskan sumber pendapatan negara. Maka, sasaran NATIP tidak 
akan tercapai menjelang tahun 2020. Selain daripada itu, pengusaha-pengusaha juga 
terpaksa berhenti pengeluaran dan sebagainya mungkin terpaksa berpindah ke negara lain 
dan ini adalah satu kerugian yang amat besar kepada negara. Apatah lagi, boleh dikatakan 
kesemuanya pengusaha-pengusaha perabot di Malaysia ini adalah daripada pengusaha-
pengusaha orang tempatan. 

 Oleh yang demikian, saya memohon pertimbangan dan bagi pihak pengurusan 
perabot merayu kepada Kementerian Dalam Negeri untuk menyemak semula dasar supaya 
pekerja tidak mahir Bangladesh dapat dibawa masuk ke Malaysia untuk memenuhi 
keperluan industri perabot dan saya ingin tahu bilakah 8,000 pekerja asing yang telah 
dibayar levi boleh dibawa masuk ke Malaysia. 

 Tuan Yang di-Pertua. Isu selanjutnya berkaitan kekurangan bilangan anggota 
bertugas di Balai Bomba dan Penyelamat Pekan Nanas. Pada masa ini, Balai Bomba 
Pekan Nanas mempunyai dua buah jentera dengan seramai 28 orang anggota. Pada 
sesuatu masa dengan kitaran tiga pusingan bertugas bermakna seramai lapan orang 
anggota akan bertugas dan akan bergerak jika ada kes yang dilaporkan. Hal ini bermakna, 
walaupun terdapat dua buat jentera ataupun kenderaan bomba tetapi hanya sebuah yang 
akan digerakkan. 

 Kejadian kebakaran berlaku pada 22 Oktober 2016, baru-baru ini amatlah malang 
sekali. Di mana lokasi kebakaran melibatkan tiga buah rumah kediaman yang hanya 
terletak dalam 100 meter dari Balai Bomba Pekan Nanas tidak dapat dibantu kerana 
keadaan tersebut telah menimbulkan kemarahan orang ramai dengan membuat pelbagai 
andaian negatif dan menjejaskan imej jabatan dan kerajaan. Ini disebabkan pada masa 
yang sama, difahamkan jentera atau kereta bomba dan anggota penyelamat telah bergerak 
ke Gelang Patah atas satu panggilan kecemasan dan pada ketika itu hanya tinggal seorang 
anggota penyelamat sahaja yang berada di balai berkenaan. 

■1650 

 Tuan Yang di-Pertua, sehubungan dengan itu saya meminta tindakan segera oleh 
Kementerian Kesejahteraan Bandar, Perumahan dan Kerajaan Tempatan untuk menambah 
keanggotaan pasukan penyelamat di Pekan Nanas bagi membolehkan semua jentera di 
Balai Bomba dan Penyelamat Pekan Nanas dapat digerakkan apabila menghadapi apa jua 
kecemasan. Pengalaman daripada kejadian tersebut sewajarnya dijadikan iktibar agar tidak 
berulang lagi pada masa akan datang. 

 Tuan Yang di-Pertua, isu selanjutnya saya ingin bangkitkan adalah pembetungan 
perumahan atas air di Kukup Laut dan Kampung Air Masin. Isu ini pernah saya kemukakan 
dalam Dewan yang mulia ini di sesi Parlimen. Untuk makluman Dewan yang mulia ini pada 
18 Mac 2012 yang lalu, Yang Amat Berhormat Mantan Menteri Besar Johor telah 
menyampaikan hak milik blok kediaman kedai dan chalet kepada penduduk di kawasan 
Perkampungan Kukup Laut, Air Masin Pontian yang merupakan penempatan atas air yang 
unik sejak puluhan tahun dahulu.  

 Hari ini dianggarkan terdapat lebih 360 buah rumah di kawasan Kampung Air 
Masin dan Kukup Laut dan terdapat lagi sekitar 30 buah penempatan di Jalan Benteng 
Kampung Melayu, Kukup. Walaupun perkampungan tersebut telah mendapat geran hak 
milik tetapi oleh sebab perkampungan tersebut merupakan penempatan atas air maka 
terdapat banyak kemudahan asas seperti sistem kumbahan yang tidak sempurna dan tidak 
memuaskan. 

 Perkampungan Kukup Laut merupakan destinasi pelancongan yang popular dan 
berkembang pesat. Setiap hujung minggu dan cuti sekolah, belasan bas pelancong datang 
ke perkampungan tersebut untuk merasai pengalaman tinggal di chalet atau di perumahan 
atas air selain daripada menikmati makanan laut yang lazat.  

 



Adalah difahamkan bahawa, sesetengah pengusaha perabot telah membayar levi sebanyak RM1,850 untuk pengambilan setiap pekerja asing. Namun, sehingga sekarang pekerja asing tidak datang-datang lagi. Tuan Yang di-Pertua. Jikalau isu kekurangan pekerja asing dalam industri perabot tidak diselesaikan maka pengeluaran tidak mampu memenuhi permintaan pembeli dan seterusnya akan menjejaskan sumber pendapatan negara. Maka, sasaran NATIP tidak akan tercapai menjelang tahun 2020. Selain daripada itu, pengusaha-pengusaha juga terpaksa berhenti pengeluaran dan sebagainya mungkin terpaksa berpindah ke negara lain dan ini adalah satu kerugian yang amat besar kepada negara. Apatah lagi, boleh dikatakan kesemuanya pengusaha-pengusaha perabot di Malaysia ini adalah daripada pengusaha- pengusaha orang tempatan. Oleh yang demikian, saya memohon pertimbangan dan bagi pihak pengurusan perabot merayu kepada Kementerian Dalam Negeri untuk menyemak semula dasar supaya pekerja tidak mahir Bangladesh dapat dibawa masuk ke Malaysia untuk memenuhi keperluan industri perabot dan saya ingin tahu bilakah 8,000 pekerja asing yang telah dibayar levi boleh dibawa masuk ke Malaysia. Tuan Yang di-Pertua. Isu selanjutnya berkaitan kekurangan bilangan anggota bertugas di Balai Bomba dan Penyelamat Pekan Nanas. Pada masa ini, Balai Bomba Pekan Nanas mempunyai dua buah jentera dengan seramai 28 orang anggota. Pada sesuatu masa dengan kitaran tiga pusingan bertugas bermakna seramai lapan orang anggota akan bertugas dan akan bergerak jika ada kes yang dilaporkan. Hal ini bermakna, walaupun terdapat dua buat jentera ataupun kenderaan bomba tetapi hanya sebuah yang akan digerakkan. Kejadian kebakaran berlaku pada 22 Oktober 2016, baru-baru ini amatlah malang sekali. Di mana lokasi kebakaran melibatkan tiga buah rumah kediaman yang hanya terletak dalam 100 meter dari Balai Bomba Pekan Nanas tidak dapat dibantu kerana keadaan tersebut telah menimbulkan kemarahan orang ramai dengan membuat pelbagai andaian negatif dan menjejaskan imej jabatan dan kerajaan. Ini disebabkan pada masa yang sama, difahamkan jentera atau kereta bomba dan anggota penyelamat telah bergerak ke Gelang Patah atas satu panggilan kecemasan dan pada ketika itu hanya tinggal seorang anggota penyelamat sahaja yang berada di balai berkenaan. #1650. Tuan Yang di-Pertua, sehubungan dengan itu saya meminta tindakan segera oleh Kementerian Kesejahteraan Bandar, Perumahan dan Kerajaan Tempatan untuk menambah keanggotaan pasukan penyelamat di Pekan Nanas bagi membolehkan semua jentera di Balai Bomba dan Penyelamat Pekan Nanas dapat digerakkan apabila menghadapi apa jua kecemasan. Pengalaman daripada kejadian tersebut sewajarnya dijadikan iktibar agar tidak berulang lagi pada masa akan datang. Tuan Yang di-Pertua, isu selanjutnya saya ingin bangkitkan adalah pembetungan perumahan atas air di Kukup Laut dan Kampung Air Masin. Isu ini pernah saya kemukakan dalam Dewan yang mulia ini di sesi Parlimen. Untuk makluman Dewan yang mulia ini pada 18 Mac 2012 yang lalu, Yang Amat Berhormat Mantan Menteri Besar Johor telah menyampaikan hak milik blok kediaman kedai dan chalet kepada penduduk di kawasan Perkampungan Kukup Laut, Air Masin Pontian yang merupakan penempatan atas air yang unik sejak puluhan tahun dahulu. Hari ini dianggarkan terdapat lebih 360 buah rumah di kawasan Kampung Air Masin dan Kukup Laut dan terdapat lagi sekitar 30 buah penempatan di Jalan Benteng Kampung Melayu, Kukup. Walaupun perkampungan tersebut telah mendapat geran hak milik tetapi oleh sebab perkampungan tersebut merupakan penempatan atas air maka terdapat banyak kemudahan asas seperti sistem kumbahan yang tidak sempurna dan tidak memuaskan. Perkampungan Kukup Laut merupakan destinasi pelancongan yang popular dan berkembang pesat. Setiap hujung minggu dan cuti sekolah, belasan bas pelancong datang ke perkampungan tersebut untuk merasai pengalaman tinggal di chalet atau di perumahan atas air selain daripada menikmati makanan laut yang lazat.